經數: 一七八九

經名: 楞伽阿跋多羅寶經註解卷第二上

頁數: 三七一

上              欄

比類量度而知其然. 如隔山見[&FFFF]#必知有火.

隔牆見角必知是牛. 雖非親見亦非虛妄. 聖

言量者. 謂以如來正敎爲準繩故. 五分論者.

二宗二因三喩四合五結. 宗因喩三. 亦云三

支比量. 合結但成此三義耳. 如外道妄計執

聲爲常. 於聲明中立量云. 聲是有法定常爲

宗. 因云. 所作性故同喩如虛空. 然而虛空非

所作性. 則因上不轉引喩不齊. 立聲爲常不

成. 若佛法中. 聲是無常故. 立量云. 聲是有法

定無常爲宗. 因云. 所作性故. 同喩如甁盆. 如

楞嚴云. 音聲雜語言. 但依名句味. 豈常也哉.

外道種種計著. 自謂過人. 若不類彼立量破

之. 執何由破. 故如來[&FFFF]#三種量五分論. 雖各

建立. 修之則得自覺聖智. 能離緣起妄想二

種自性. 而愚夫迷敎. 猶計有性. 妄想分別

也

大慧. 立意意識身心轉變. 自心現攝所攝諸

妄想斷. 如來地自覺聖智修行者. 不於彼作

性非性想. 若復修行者. 如是境界性非性攝.

取相生者. 彼卽取長養及取我人*入楞伽

云. 諸修行者. 轉心意識離能所取. 住如來地

自證聖法. 於有及無不起於想. 大慧. 諸修行

者. 若於境界起有無執. 則著我人衆生壽者.

此云長養. 卽十六知見之一也

大慧. 若說彼性自性自共相. 一切皆是化佛

所說. 非法佛說. 又諸言說. 悉由愚夫希望見

生. 不爲別建立趣自性法得聖智自覺三昧樂

住者分別顯示如來說法有實有權. 言若說

彼性等法. 是化佛所說權法也. 若說自覺聖

中              欄

智三昧樂境. 是諸佛所說實法也. 言悉由愚

夫希望見生者. 是實機未熟. 但說權法耳

譬如水中有樹影現. 彼非影非非滿. 非樹形

非非樹形. 如是外道見習所熏妄想計著. 依

於一異俱不俱有無非有非無常無常想. 而

不能知自心現量. 譬如明鏡隨緣顯現一切

色像而無妄想. 彼非像非非像. 而見像非像.

妄想愚夫而作像想. 如是外道惡見. 自心像

現妄想計著. 依於一異俱不俱有無非有非

無常無常見. 譬如風水和合出聲. 彼非性非

非性. 如是外道惡見妄想. 依於一異俱不俱

有無非有非無常無常見. 譬如大地無草木

處. 1熟焰川流洪浪雲湧. 彼非性非非性貪無

貪故. 如是愚夫. 無始虛僞習氣所熏. 妄想計

著依生住滅一異俱不俱有無非有非無常無

常. 緣自住事門. 亦復如彼*熟焰波浪. 譬如

有人[&FFFF]#術機發. 以非衆生數. 毘舍□鬼方便

合成動搖云爲. 凡愚妄想計著往來. 如是外

道惡見希望. 依於一異俱不俱有無非有非

無常無常見. 戱論計著不實建立. 大慧. 是故

欲得自覺聖智事. 當離生住滅一異俱不俱

有無非有非無常無常等惡見妄想已上五

喩詞異義同. 皆喩外道無始妄習. 不知諸法

*唯心. 起一異等見. 說喩之意. 要令離見顯

性故. 總2結勸云. 是故欲得自覺聖智. 當離

生住滅一異等惡見妄想. [&FFFF]#術機發者. 西土

外道[&FFFF]#令毘舍□鬼入木人中走動如人. 實

非衆生故. 云非衆生數也

爾時世尊欲重宣此義而說偈言

下              欄

幻夢水樹影      垂髮*熟時焰

如是觀三有      究竟得解脫

譬如3渴鹿想     動轉迷亂心

鹿想謂爲水      而實無水事

如是識種子      動轉見境界

愚夫妄想生      如爲□所□

於無始生死      計著攝受性

如逆楔出楔      捨離貪攝受

如幻[&FFFF]#機發      色雲夢電光

觀是得解脫      永斷三相續

於彼無有作      猶如焰虛空

如是知諸法      則爲無所知

言敎唯假名      彼亦無有相

於彼起妄想      陰行如垂髮

如□垂髮幻      夢4□□婆城

火輪*熟時焰     無而現衆生

常無常一異      俱不俱亦然

無始過相續      愚夫癡妄想

明鏡水淨眼      摩尼妙寶珠

於中現衆色      而實無所有

一切性顯現      如□*熟時焰

種種衆色現      如夢無所有

偈中幻夢水樹影等. 乃通頌上文. 但譬喩

有重複. 文相交互. 重複者三. 如□目垂髮及

夢喩. 凡四出. 熱焰幻喩凡三出. 陽焰□5喩凡

再出. 單頌上文者有四. 如□城等. 缺頌者二.

如聲及水泡. 別出者有六. 如楔如色雲如電

如水如淨眼如摩尼. 皆長行所無. 此且大略

分之. 隨文釋者. 初夢等四喩. 無非顯幻. 故以

經數: 一七八九

經名: 楞伽阿跋多羅寶經註解卷第二上

頁數: 三七二

上              欄

幻事冠之於首. 然1皆行本明凡外起見. 今以

爲幻觀三有者. 以其不達幻理. 所以起見故

復明幻. 三相續者. 據後文卽三毒是也. 言無

所知者. 未知諸法如幻. 是有强覺之知. 已知

如幻則無所知矣. 言敎唯假名者. 謂有無等

四句言敎. 本唯假名無有實相. 以其不了故

起妄想. 想行等陰卽實法也. 又云如□垂髮

幻等. 凡疊七喩以明本無所有而現有衆生.

皆頌上文. 餘皆可見

復次大慧. 如來說法離如是四句. 謂一異俱

不俱有無非有非無常無常. 離於有無建立

誹謗. 分別結集眞諦緣起. 道滅解脫. 如來說

法以是爲首. 非性非自在. 非無因非微塵非

時. 非自性相續. 而爲說法. 復次大慧. 爲淨煩

惱爾焰障故. 譬如商主. 次第建立百八句無

所有. 善分別諸乘及諸地相 此段通示說

法軌儀. 蓋如來說法常依二諦故也. 如云離

句絶非. 則眞諦不可說也. 又云離四句已無

妨四說. 則俗諦可說也. 卽涅槃經中. 四不可

說. 有因緣故亦可得說是也. 言善分別結集

者. 上明一異等四句皆外道邪見. 卽是結集.

由是流轉生死之苦. 能善分別卽妄顯眞. 非

妄外別有. 故云眞諦緣起. 若能[&FFFF]#滅修道. 卽

得一切解脫. 解脫卽不思議俗諦. 此之二諦.

不二而二. 二而不二者也. 如來證此二諦. 卽

以自行而用化他. 故云以是爲首. 非性等非

外道所計勝性. 非自在天等邪無因緣爲人

說法也. 旣又告云. 爲淨煩惱爾焰障故. 煩惱

卽惑障. 爾焰卽智障. 淨此二障次第可入百

中              欄

八句無相法中. 至於分別諸乘及諸地相. 無

不皆善. 如來如是善導. 猶如商主之導衆商

人也

復次大慧. 有四種禪. 云何爲四. 謂愚夫所行

禪. 觀察義禪攀緣如禪. 如來禪上明離惑

智二障. 能入如來所證法門. 然非首楞嚴定.

[&FFFF]#能造詣故. 又明四種禪定. 蓋非淺無以明

深故. 兼三種言之

云何愚夫所行禪. 譯聲聞緣覺外道修行者.

觀人無我性. 自相共相骨□無常苦不淨相.

計著爲首. 如是相不異觀. 前後轉進相不除

滅. 是名愚夫所行禪愚夫禪. 言二乘外道

修者. 以其所觀人無我性. 不能了自心量所

現自相共相性空. 倂以愚夫目之. 骨□者. 卽

小乘所觀自他身骨□相連. 皆是無常苦不

淨相. 對治計著此觀爲首. 言相不異觀者. 謂

定中見相與觀不異. 此觀成之相也. 雖次第

增進至無想定. 然不離相. 是名愚夫禪也

云何觀察義禪. 謂人無我自相共相. 外道自

他俱無性已. 觀法無我. 彼地相義漸次增進.

是名觀察義禪  觀察義禪. 是偏敎菩薩所

修者. 謂人我等疊前所離也. 外道自他等者.

*入楞伽云. 亦離外道自他俱性. 於法無我諸

地相義. 一一隨順觀察也

云何攀緣如禪. 謂妄想二無我妄想. 如實處

不生妄想. 是名攀緣如禪  攀緣如禪. 是頓

敎菩薩所修者. *入楞伽謂緣眞如禪. 緣卽觀

也. 眞如卽理. 謂觀理將除妄想. 妄想者乃人

法二執. 二無我者. 空二執之觀也. 若但分別.

下              欄

心存取捨是爲妄想. 若了二執當體卽空. 無

所待對. 是爲如實處不生妄想也

云何如來禪. 謂入如來地. 得自覺聖智相三

種樂住. 成辦衆生不思議事. 是名如來禪

如來禪者. 卽首楞嚴定. 修此禪定登妙覺地.

究竟自覺聖智. 三種樂住者. 佛以首楞嚴定.

爲能住之法. 常寂光土爲所住之處. 常寂光

卽三德涅槃也. 三種樂住其在玆乎. 不思議

事者. 是無作妙用. 謂全體起用成就衆生也

爾時世尊欲重宣此義而說偈言

愚夫所行禪      觀察相義禪

攀緣如實禪      如來淸淨禪

譬如日月形      [&FFFF]#頭摩深險

如虛空火盡      修行者觀察

如是種種相      外道道通禪

亦復墮聲聞      及緣覺境界

捨離彼一切      是則無所有

一切刹諸佛      以不思議手

一時摩其頂      隨順入如相

譬如日月等. 出諸禪相以示得失. 謂於定

中或見如日月形. 或見[&FFFF]#頭摩. 此云紅蓮華.

或見海有深險之狀. 或如虛空或如火盡盡

或作燼. 凡修觀者見此種種相現不應取著.

著則墮於外道邪禪. 及落二乘境界. 當善觀

察悉須捨離. 不見有一法可得. 則無所有可

入. 如來禪也

爾時大慧菩薩摩訶薩. 復白佛言. 世尊. 般涅

槃者說何等法. 謂爲涅槃 涅槃有三. 謂外

道妄計涅槃. 二乘取證涅槃. 如來究竟涅槃.

經數: 一七八九

經名: 楞伽阿跋多羅寶經註解卷第二上

頁數: 三七三

上              欄

此三涅槃名雖同而實大異. 苟不以法而正

其名. 則如來藏與凡小混. 不可不*辯故此

致問

佛告大慧. 一切自性習氣. 藏意意識見習轉

變. 名爲涅槃. 諸佛及我涅槃. 自性空事境界

一切自性習氣者. *入楞伽云. 一切識自性

習氣也. 卽一切衆生心識性執熏習氣分. 藏

意意識者. 卽藏識與事識. 此言自心也. 皆言

習者. 由無始愛見妄想熏習故也. 轉變者. 謂

轉藏識事識. 爲自覺聖智境界. 名爲涅槃. 然

一切衆生卽涅槃相. 何轉變之有. 所謂名轉

而體不轉也. 諸佛及我者. 佛謂此究竟涅槃.

訝又諸佛同證. 證無別證但了生死卽是涅

槃. 涅槃之性亦不可得. 是爲空事境界

復次大慧. 涅槃者聖智自覺境界. 離斷常妄

想性非性. 云何非常. 謂自相共相妄想斷故

非常. 云何非斷. 謂一切聖去來現在得自覺

故非斷離情故非常. 顯性故非斷

大慧涅槃不壞不死. 若涅槃死者. 復應受生

相續. 若壞者. 應墮有爲相. 是故涅槃離壞離

死. 是故修行者之所歸依   涅槃言不壞不

死者. 是對有壞有死而言也. 良以涅槃是不

生不滅之理. 若凡夫是有壞死. 小乘入於眞

空涅槃. 陸身無身滅智無智. 亦可謂不壞不

死. 雖離分段之生. 復受變易之生. 是有相續

之相. 雖離於有復著於空. 是猶有爲. 今如來

涅槃離此諸相. 是爲大乘行者之所歸趣

復次大慧. 涅槃非捨非得非斷非常. 非一義

非種種義是名涅槃  此一節是總結上義.

中              欄

言非一者是非空非種種者. 是非假. 非空非

假正顯中道大涅槃也

復次大慧. 聲聞緣覺涅槃者. 覺自相共相. 不

習近境界. 不[&FFFF]#倒見妄想不生. 彼等於彼作

涅槃覺  二乘於陰界入自共相中. 用苦空

無常無我之觀. 厭離生死心初故. 於六塵境

界. 不樂習親近. 言不[&FFFF]#倒見者. 斷見惑也. 妄

想不生者. 斷思惑也. 旣滅苦集而證眞空. 故

曰於彼作涅槃覺

復次大慧. 二種自性相. 云何爲二. 謂言說自

性相計著. 事自性相計著. 言說自性相計著

者. 從無始言說虛僞習氣計著生. 事自性相

計著者. 從不覺自心現分齊生  二種性相

起各有由. 如經所說. 若了言說性空諸法*唯

心. 何計著之有哉. 事卽諸法也

復次大慧. 如來以二種神力建立. 菩薩摩訶

薩頂禮諸佛. 聽受問義. 云何二種神力建立.

謂三昧正受. 爲現一切身面言說神力及手

灌頂神力二種神力建立者. *入楞伽云. 諸

佛有二種加持. 持諸菩薩令頂禮佛足請問

衆義. 三昧卽正受. 此華梵兼擧. 亦□正心

行處

大慧. 菩薩摩訶薩初菩薩地住佛神力. 所謂

入菩薩大乘照明三昧. 入是三昧已十方世

界一切諸佛. 以神通力. 爲現一切身面言說.

如金剛藏菩薩摩訶薩及餘如是相功德成就

菩薩摩訶薩 住佛神力者. 由佛神力能令

見佛. 復由菩薩三昧善根. 乃能感應一致. 故

曰入大乘照明三昧. 卽光明定也. 由是定故

下              欄

見佛聞法. 如金剛藏者. 卽華嚴會中. 佛力加

被之一菩薩也. 以一例諸故云及餘

大慧. 是名初菩薩地. 菩薩摩訶薩. 得菩薩三

昧正受神力. 於百千劫積集善根之所成就.

次第諸地對治所治相. 通達究竟至法雲地.

住大蓮華微妙宮殿. 坐大蓮華寶師子座. 同

類菩薩摩訶薩眷屬圍繞. 衆寶瓔珞莊嚴其

身. 如黃金□蔔日月光明. 諸最勝手從十方

來. 就大蓮華宮殿座上. 而灌其頂. 譬如自在

轉輪聖王及天帝釋太子灌頂. 是名菩薩手

灌頂神力. 大慧. 是名菩薩摩訶薩二種神力.

若菩薩摩訶薩. 住二種神力. 面見諸佛如來.

若不如是則不能見於百千劫者. 此明初

地菩薩被加之所以. 次第諸地下自淺至深

也. 譬如自在下. 重出灌頂事也. 若不如是則

不能見者. 總結反顯也

復次大慧. 菩薩摩訶薩凡所分別三昧. 神足

諸法之行. 是等一切悉住如來二種神力. 大

慧. 若菩薩摩訶薩. 離佛神力能辯說者. 一切

凡夫亦應能說. 所以者何. 謂不住神力故. 大

慧. 山石樹木及諸樂器城郭宮殿. 以如來入

城威神力故. 皆自然出音樂之聲. 何肉有心

者. 聾盲□[&FFFF]#無量衆苦皆得解脫. 如來有如

是等無量神力. 利安衆生凡所分別下. 復

釋被加之義. 起後肉釋之意. 謂菩薩凡所辯

說三昧等法. 皆由住佛神力. 卽以凡肉聖. 言

菩薩若離神力則不能有所說. 肉凡夫乎. 若

得神力. 雖無情之物亦皆有用. 肉有情者. 而

不得以脫苦耶. 而言凡夫不住神力者. 乃以

經數: 一七八九

經名: 楞伽阿跋多羅寶經註解卷第二上

頁數: 三七四

上              欄

聖奪凡耳. 又云. 如來有如是神力者. 卽如來

大寂定中寂. 而常照稱性. 施設萬端無不可

者. 亦豈有意於其間哉

大慧菩薩復白佛言. 世尊. 以何因緣. 如來應

供等正覺. 菩薩摩訶薩. 住三時正受時. 及勝

進地灌頂時. 加其神力. 佛告大慧. 爲離魔業

煩惱故. 及不墮聲聞地禪故. 爲得如來自覺

地故. 及增進所得法故. 是故如來應供等正

覺. 咸以神力建立諸菩薩摩訶薩. 若不以神

力建立者. 則墮外道惡見妄想及諸聲聞衆

魔希望. 不得1□阿多羅三□三菩提. 以是

故. 諸佛如來咸以神力. 攝受諸菩薩摩訶薩.

爾時世尊欲重宣此義. 而說偈言

神力人中尊      大願悉淸淨

三摩提灌頂      初地及十地

此段復問如來加被菩薩所以. 如來答以

四義. 如經可見. 良以初心菩薩道力未充. 不

假如來神力加持. 非但不能增進至如來地.

亦且不能遠離聲聞魔界. 如來慈悲攝受之

意. 可謂深矣. 偈頌可解

爾時大慧菩薩摩訶薩. 復白佛言. 世尊. 佛說

緣起. 卽是說因緣不自說道. 世尊. 外道亦說

因緣. 謂勝自在時微塵生. 如是諸性生. 然世

尊所謂因緣生諸性言說. 有間悉檀無間悉

檀  因緣之說有正有邪. 佛說者爲正. 外道

說者爲邪. 此二者不可不知. 是故大慧□擧

以問. 不自說道者. 謂佛說緣起. 不言緣起所

以. 故云不自說道外道言勝自在等. 而諸法

生. 諸性卽諸法也. 然與如來所說因緣生法

中              欄

被機言敎. 爲有間異耶. 無間異耶. 悉檀卽四

悉檀機也

世尊. 外道亦說有無有生. 世尊亦說無有生

生已滅. 如世尊所說. 無明緣行乃至老死. 此

是世尊無因說. 非有因說. 世尊建立作如是

說. 此有故彼有. 非建立漸生. 觀外道說勝. 非

如來也. 所以者何. 世尊. 外道說因. 不從緣生

而有所生. 世尊說觀因有事觀事有因. 如是

因緣雜亂. 如是展轉無窮 亦說有無有生

者. 外道言有從無有生. 則無因而已. 亦說無

有生等. 佛言無有生生已滅. 如無明緣行等.

豈非佛說亦無因耶. 世尊建立下. 以雜亂難

言. 佛常說此有故彼有. 則在一時非漸次而

生. 是非但□齊而已. 亦且見外道之說勝也.

外道之說因乃異因耳. 佛說不同如觀因有

事等. 旣互相有則成雜亂. 遂有展轉無窮之

過. 此皆大慧所難

佛告大慧. 我非無因說及因緣雜亂. 說此有

故彼有者. 攝所攝非性. 覺自心現量. 大慧.

若攝所攝計著. 不覺自心現量外境界性非

性. 彼有如是過. 非我說緣起. 我常說言. 因緣

和合而生諸法. 非無因生答中先總破彼

難. 次釋正意. 言此有故彼有者. 此卽六根彼

卽六塵. 謂根塵相由而起. 攝所攝非性等者.

謂了因緣生法*唯心所現. 無能取所取. 非性

謂離性執也. 若攝所攝計著等者. *入楞伽

云. 若不了諸法*唯心所現. 計有能取所取.

執著外境. 若有若無彼有是過. 非我所說過

卽雜亂也. 彼卽外道也. 性非性卽有無也. 因

下              欄

緣和合而生者. 正酬無因之問. 豈同外道邪

無因也

大慧復白佛言. 世尊. 非言說有性. 有一切性

耶. 世尊. 若無性者言說不生. 是故言說有性.

有一切性因上說因緣生法. 遂疑言說有

性一切諸法亦有性耶. 若諸法無性. 則言從

何起. 遂結2情云. 言說有性有一切性

佛告大慧. 無性而作言說謂[&FFFF]#角龜毛等. 世

間現言說. 大慧非性非非性. 但言說耳. 如汝

所說. 言說有性有一切性者. 汝論則壞  佛

答. 以無性而有言說. 謂因緣本無性. 不妨以

言說示之. 豈必言說之爲性耶. 如世間現說

龜毛[&FFFF]#角石女兒. 亦本無性而有言說. 則非

性非非性. 言非性則非實. 非非性則不妨有

言說. 故曰但言說耳. 結斥云. 汝論則壞者. 謂

俱有性之說壞也

大慧. 非一切刹土有言說. 言說者是作耳. 或

有佛刹瞻視顯法. 或有作相或有揚眉或有

動睛或笑或欠或□□或念刹土或動搖. 大

慧. 如瞻視及香積世界普賢如來國土. 但以

瞻視. 令諸菩薩得無生法忍及諸勝三昧. 是

故非言說有性有一切性. 大慧. 見此世界蚊

□蟲蟻. 是等衆生無有言說. 而各辦事非

一切刹土等. 正言未必皆言說也. 而言說但

是隨緣施作. 作而無作豈有性耶. 或有佛土

瞻視顯法等. 此皆隨機化事不同. 良以諸佛

說化不專聲數. 香味觸法無非經敎. 皆可顯

法入道. 如禪家有拈槌□拂揚眉瞬目以接

人者. 蓋亦出此. 世但以言說爲敎者. 一何局

經數: 一七八九

經名: 楞伽阿跋多羅寶經註解卷第二上

頁數: 三七五

上              欄

哉. 如瞻視者卽不瞬世界. 前但通標此乃別

出. 如香積世界以香爲佛事. 例餘塵設化可

知. 豈特聖人設化如此. 至於有情微細物類.

亦有不假言說而能辦事者. 故曰見此世界

蚊□蟲蟻等也

爾時世尊欲重宣此義而說偈言

如虛空[&FFFF]#角      及與槃大子

無而有言說      如是性妄想

因緣和合法      凡愚起妄想

不能如實知      輪□三有宅

言槃1大子者. 卽石女兒也. 與[&FFFF]#角等. 皆

喩本無而有言說. 亦猶法本無性而妄想云

性. 故云如是性妄想. 以例因緣和合法. 凡愚

妄想不能如實而知. 故有輪□三有之事也

爾時大慧菩薩摩訶薩. 復白佛言. 世尊. 常聲

者何事說. 佛告大慧. 爲惑亂. 以彼惑亂諸聖

亦現而非[&FFFF]#倒. 大慧. 如春時焰火輪垂髮□

□婆城幻夢鏡像. 世間[&FFFF]#倒非明智也. 然非

不現. 大慧. 彼惑亂者有種種現. 非惑亂作無

常. 所以者何. 謂離性非性故常聲者. 說常

法也. 問意謂如來說常. 2法依何事而說也.

惑亂者無常也. 佛意正謂無常說常. 要達無

常卽常. 故言諸聖亦現者. 謂惑亂無常生死

之法. 非唯衆生實造. 而諸佛果後權現示同

衆生. 以了無常卽常. 不同凡夫. 故曰非[&FFFF]#倒

也如春時焰等七喩. 正喩[&FFFF]#倒惑亂. 凡夫在

迷執無爲有非常計常. 是爲[&FFFF]#倒. 雖非明智

者之事. 然亦非不現也. 復告大慧云. 彼惑亂

等者. 言彼妄法現時. 雖有種種差別不同. 然

中              欄

非無常. 良以諸法本離有無. 一一卽性. 卽性

故常. 離性非性. 卽離有無也

大慧. 云何離性非性. 惑亂謂一切愚夫種種

境界故. 如彼□河餓鬼見不見故. 無惑亂性.

於餘現故非無性. 如是惑亂. 諸聖離[&FFFF]#倒不

[&FFFF]#倒. 是故惑亂常. 譯相相不壞故. 大慧. 非惑

亂種種相妄想相壞. 是故惑亂常云何下.

謂惑亂之法. 聖人見之其性本常. 而必曰離

性非性者. 何以未能了達卽是愚夫境界故

也. 如彼□河等者. 承上愚夫所見. 擧以爲喩.

餓鬼雖近□河. 而不見水. 以其見水是火. 故

云見不見也. 見雖有異. 而彼□河體常自若.

無惑亂性者. 謂不以見故爲有. 不以不見故

爲無. 自其見者言之. 非無□河. 故曰於餘現

故非無性也. 如是惑亂等. 正釋惑亂常義. 謂

諸聖以離倒不倒見故. 卽彼惑亂體是常住.

以其法法不壞故也. 又言非惑亂者. 謂非諸

妄法自有種種差別之相. 以愚夫妄想分別.

見有異相. 若離分別妄法卽常. 故曰惑亂常

也

大慧. 云何惑亂眞實. 若復因緣諸聖於此惑

亂不起[&FFFF]#倒覺. 非不[&FFFF]#倒覺. 大慧. 除諸聖於

此惑亂有少分想. 非聖智事相. 大慧. 凡有者.

愚夫妄說非聖言說*入楞伽云. 云何而得

妄法眞實謂諸聖者. 於妄法中不起[&FFFF]#倒非

[&FFFF]#倒覺. 若於妄法有少分想. 則非聖智. 有少

想者. 當知則是愚夫戱論非聖言說

彼惑亂者. 倒不倒妄想. 起二種種性. 謂聖種

性及愚夫種性. 聖種性者三種分別. 謂聲聞

下              欄

乘緣覺乘佛乘. 云何愚夫妄想. 起聲聞乘種

性. 謂自共相計著. 起聲聞乘種性. 是名妄想

起聲聞乘種性. 大慧. 卽彼惑亂妄想. 起緣覺

乘種性. 謂卽彼惑亂自共相. 不親計著. 起緣

覺乘種性. 云何智者. 卽彼惑亂起佛乘種性.

謂覺自心現量外道非性不妄想相. 起佛乘

種性. 是名卽彼惑亂起佛乘種性言彼惑

亂者. 謂分別妄法是倒非倒. 則成二種種性.

非倒是聖倒卽愚夫. 先出聖種性復有三種.

謂聲聞緣覺佛乘. 初聲聞乘中. 言愚夫妄想

起者. 謂愚夫於五陰自相共相. 照了空寂而

生厭離. 乃成聲聞種性. 緣覺亦云自共相者.

離執義同. 但樂修遠離故云不親. 是爲緣覺

種性. 佛種性中. 特言智者異二乘. 故覺自心

現量. 等義見前釋. 是爲佛乘種性

又種種事性. 凡夫惑想起愚夫種性. 彼非有

事非無事. 是名種性義. 大慧. 卽彼惑亂不妄

想. 諸聖心意意識過. 習氣自性法轉變性. 是

名爲如. 是故說如離心. 我說此句顯示離想.

卽說離一切想愚夫種性中. 言種種事性

者. 謂分別妄法種種事物. 隨事計著以成其

性. 言彼非有事等者. 謂卽彼妄法非事非非

事. 卽非有非無. 是爲愚夫種性. 又曰. 卽彼惑

亂不妄想者. 重示佛乘種性. 不特於妄法不

妄想而已. 亦於心意意識過患習氣等法. 皆

悉轉變. 轉變之極乃復其性無非一如. 以皆

如故. 離心絶想. 此句卽離心絶想之句. 所謂

眞如離念. 向則心絶是也

大慧白佛言. 世尊. 惑亂爲有爲無. 佛告大慧.

經數: 一七八九

經名: 楞伽阿跋多羅寶經註解卷第二下

頁數: 三七六

上              欄

如幻無計著相. 若惑亂有計著相者. 計著性

不可滅. 緣起應如外道說因緣生法自此

之下問答有四. 初問惑亂有無因. 上以惑亂

爲常爲實又以爲妄想. 然則果有耶果無耶.

佛答以如幻無計著相者. 意謂若言妄法定

有定無. 則生計著. 性不可滅故. 以如幻言之.

若不能了如幻. 則緣起之法. 同於外道邪計

因緣矣

大慧白佛言. 世尊. 若惑亂如幻者. 復當與餘

惑作日. 佛告大慧. 非幻惑因不起過故. 大慧.

幻不起過無有妄想. 大慧. 幻者從他明處生.

非自妄想過習氣處生. 是故不起過. 大慧. 此

是愚夫心惑計著. 非聖賢也此問因答而

起. 若以惑亂如幻. 復能起過與餘惑作因而

生法耶. 佛答. 幻非惑因有三義. 一幻不起過

故. 二無妄想故. 三從明處生故. 明處者. *入

楞伽云. 明[&FFFF]#謂幻從[&FFFF]#術而生. 非自分別

過習而起. 然此三義皆明幻不起惡非妄法

因. 若分別妄惑起過. 乃是凡夫. 故曰非聖賢

也

爾時世尊欲重宣此義而說偈言

聖不見惑亂      中間亦無實

中間若眞實      惑亂卽眞實

捨離一切惑      若有相生者

是亦爲惑亂      不淨猶如□

前四句明大乘聖智了妄卽眞惑亂妄法乃

凡夫境界. 佛眼見之無非眞實. 而此眞實亦

非實體. 離此空有是爲眞實. 良由聖智了達

妄法. 卽是眞實故也. 後四句明小智離妄顯

中              欄

眞. 於眞著相亦爲惑亂. 如目有□見爲不淨

也1◎

楞伽阿跋多羅寶經註解卷第二(上)

楞伽阿跋多羅寶經註解卷第二(下)

宋心那跋多羅奉    詔譯

大明天界善世禪寺住持(臣)僧(宗□)

演福講寺住持(臣)僧(如[&FFFF]#)奉  詔同註

◎2復次大慧. 非幻無有相似. 見一切法如幻.

大慧白佛言. 世尊爲種種幻相計著. 言一切

法如幻. 爲異相計著. 若種種幻相計著. 言一

切性如幻者. 世尊. 有性不如幻者. 所以者何.

謂色種種相非因. 世尊. 無有因色. 種種相現

如幻. 世尊. 是故無種種幻相計著. 相似性如

幻 上言一切法如幻. 佛恐大慧疑何獨以幻

爲喩. 故復告云. 非假幻喩諸法. 更無有可相

似者. 故說一切法如幻也. 此第三問中. 意謂

佛說一切法如幻. 爲執著種種幻相而言如

幻耶. 爲不執著諸相而言如幻耶. 若執著幻

相. 言諸法如幻者. 未必諸法皆如幻也. 故曰

有性不如幻者. 性卽法也. 又徵難者意謂若

槪言之. 凡諸色相應無別因. 然世間未有有

因之色皆如幻者. 世尊下結難如文

佛告大慧. 非種種幻相計著. 相似一切法如

幻. 大慧. 然不實一切法速滅如電. 是則如幻.

大慧. 譬如電光刹那頃現現已卽滅. 非愚夫

現. 如是一切性. 自妄想自共相. 觀察無性非

下              欄

現色相計著  答中言諸法如幻者. 正非計

著幻相. 直以一切法不實速滅如電. 乃如幻

耳. 又以喩顯電光刹那起滅之速. 惟聖智乃

知. 非愚夫所覺現相. 如是一切下. 3入楞伽

云. 一切諸法依自分別自共相現. 亦復如是.

以不能觀察無所有故. 而妄計著種種色相

爾時世尊欲重宣此義而說偈言

非幻無有譬      說法性如幻

不實速如電      是故說如幻

上二句答非幻無以喩諸法. 下二句答幻

相如電

大慧復白佛言. 如世尊所說. 一切性無生. 及

如幻. 將無世尊前後所說自相違耶. 說無生

性如幻此第四問. 謂佛旣說一切法無生

是無. 又云如幻是有. 豈非有無相違耶

佛告大慧. 非我說無生性如幻前後相違

過. 所以者何. 謂生無生覺自心現量. 有非有

外性非性無生現. 大慧. 非我前後說相違過.

然壞外道因生故. 我說一切性無生. 大慧. 外

道癡聚. 欲令有無有生. 非自妄想種種計著

緣. 大慧. 我非有無有生. 是故我以無生說而

說 佛答非我說有相違所以下. 徵釋. 生無

生者. 言我了於生卽是無生. 唯是自心之所

現故. 若有若無一切外法. 其性本無有生故.

我說無生. 此總答也. 別答中有二. 一爲壞外

道因生. 如彼計種種異因有生故. 說一切性

無生. 二爲破外道計有無生. 非自執著妄想

爲緣. 又告大慧云. 我非有無者. 謂離有無之

見故. 我以無生之說. 而說無生也

經數: 一七八九

經名: 楞伽阿跋多羅寶經註解卷第二下

頁數: 三七七

上              欄

大慧. 說性者爲攝受生死故. 壞無見斷見故.

爲我弟子攝受種種業受生處故. 以性聲說

攝受生死說性者下. *入楞伽云. 說諸法者

爲令弟子知依諸業攝受生死. 遮其有無斷

滅見故. 爲我弟子下. 爲令弟子知隨業受生.

性聲者. 性卽法聲卽說. 言以法說說攝受生

死也

大慧. 說幻性自性相. 爲離性自性相故. 1墮

愚夫惡見相希望. 不知自心現量. 壞因所作

生. 緣自性相計著. 說2幻夢自性相一切法.

不令愚夫惡見希望. 計著自及他一切法如

實處見作不正論. 大慧. 如實處見一切法者.

謂超自心現量說幻性下釋說幻義. 一爲

3之性離故. 以知幻性卽離自性. 圓覺云. 知幻

卽離是也. 二爲破愚夫取著相. 此復有三. 不

知自心現量一也. 壞正因緣所生法二也. 緣

自性相作實有計著三也. 故說一切法如幻

如夢之相破之. 不令愚夫下. 結過顯德. 於如

實處作不正論. 結過也. 不正論卽自他性計

戱論也. 又如實處下. 是顯德. *入楞伽云. 見

一切法如實處者. 謂能了達4唯心所現也

爾時世尊欲重宣此義. 而說偈言

無生作非性      有性攝生死

觀察如幻等      於相不妄想

無生作非性者. *入楞伽云. 無作故無生.

謂諸法性本無生故說無生. 有性攝生死. 頌

上依業說生死也. 以如幻觀之. 則離妄想分

別也

復次大慧. 當說名句形身相. 善觀名句形身.

中              欄

菩薩摩訶薩. 隨入義句形身. 疾得阿□多羅

三□三菩提. 如是覺已. 覺一切衆生. 大慧. 名

身者. 謂若依事立名. 是名名身. 句身者謂句

有義身自性決定究竟. 是名句身. 形身者. 謂

顯示名句. 是名形身. 又形身者. 謂長短高下.

又句身者. 謂徑跡. 如象馬人獸等所行徑跡.

得句身名. 大慧. 名及形者. 謂以名說無色四

陰故說名. 自相現故說形. 是名名句形身. 說

名句形身相分齊. 應當修學名句形身者.

唯識論云. 名詮自性句詮差別. 文卽是字. 爲

二所依. 形卽文也. 身者聚義. 名詮自性者. 如

說六根. 但云眼耳鼻舌身意之名而已. 句詮

差別者. 如云眼是佛眼法眼慧眼等種種差

別也. 然此名句5形三身. 名爲三假. 假者對

實而言. 則聲爲實. 此一實三假. 乃能詮敎體.

今但云當說名句形身. 而不言一實者. 以佛

說法之聲卽一實也. 善觀者. 謂當善觀察名

句形身能詮之敎卽達所詮之義速成菩提.

非*唯自覺亦能覺他也. 已上總釋. 自大慧下

別解. 謂依事立名者. 卽名詮自性也. 句有義

身者. 卽句詮差別也. 凡句以詮義差別. 爲性

故. 決定究竟不相混濫. 是身句之功也. 形身

謂顯示. 名句者. 卽由文字以顯名句. 亦卽名

句以成文. 故曰文卽是字. 爲二所依. 又形者

是喩. 喩如人之形有長短高下. 文之長短亦

猶是也. 句身謂徑跡者. 如因跡始知有象馬

等所行. 猶尋句而得義也. 上乃以形句對言.

若名與形相對言者. 則如五陰之受想行識

四陰無色而有名. 色陰自相顯現故說有形.

下              欄

亦猶文因義而顯也. 佛之說此名句形身. 是

示學者入理之門. 理由行顯故. 云應當修

學

爾時世尊欲重宣此義. 而說偈言

名身與句身      及形身差別

凡6愚夫計著     如象溺深泥

文字性離卽是解脫. 若隨文起見過同邪

外. 如象溺深泥. 可不戒耶

復次大慧. 未來世智者. 以離一異俱不俱見

相我所通義. 問無智者. 彼卽答言. 此非正問.

謂色等常無常. 爲異不異. 如是涅槃諸行相

所相心那所心那造所造見所見塵及微塵修

與修者. 如是比展轉相. 如是等問而言. 佛說

無記止論. 非彼癡人之所能知. 謂聞慧不具

故. 如來應供等正覺. 令彼離恐怖句故. 說言

無記不爲記說. 又止外道見論故. 而不爲說

佛說離四句本令歸正故語大慧. 未來世

菩薩. 當以離四句相問彼世人. 意示入道之

門. 彼無智人不達此意. 乃答云. 此非正論. 謂

色等者. 言約陰入界等諸法上. 而分常無常

異不異等四句也. 如是涅槃諸行者. 行卽能

顯涅槃之行. 能相所相能依所依能造所造

能見所見塵及微塵. 謂泥團微塵也. 修與修

者卽人法也. 如是比展轉相者. 言上相對二

法. 如是等下. *入楞伽云. 如是不可記事次

第而問. 世尊說此當止記答. 愚夫無智非所

能知. 佛欲令其離驚怖處. 不爲記說

7大慧. 外道作如是說. 謂命卽是身. 如是等

無記論. 大慧. 彼諸外道. 愚癡於因作無記論.

經數: 一七八九

經名: 楞伽阿跋多羅寶經註解卷第二下

頁數: 三七八

上              欄

非我所說. 大慧. 我所說者. 離攝所攝妄想不

生. 云何止彼. 大慧. 若攝所攝計著者. 不知自

心現量故止彼. 大慧. 如來應供等正覺. 以四

種記論. 爲衆生說法. 大慧. 止記論者. 我時時

說. 爲根未熟不爲熟者 1止外道見論者. 隨

語生解執爲見論故. 皆止而不說. □思之而

自得. 命卽身者. 以外道計卽陰是我離陰是

我故. 說身命爲一異等. 如是等說名無記論.

於因作無記論者. 計無因而生. 是爲無記. 然

佛所說者. 離能取所取不起妄想. 云何止彼

者. 謂何不直作如是而說以曉之. 而止之者

何耶但爲彼執著能取所取不知*唯心所現

故止之也四種論如後文. 止論是其一也. 不

*唯止彼外道. 亦爲根未熟者. 時彼說之耳

復次大慧一切法離所作因緣不生. 無作者

故一切法不生大慧. 何故一切性離自性. 以

自覺觀時. 自共性相不可得故. 說一切法

不生. 何故一切法不可持來不可持去. 以自

共相欲持來無所來欲持去無所去. 是故一

切法離持來去. 大慧. 何故一切諸法不滅. 謂

性自性相無故. 一切法不可得故. 一切法不

滅. 大慧何故一切法無常. 謂相起無常性. 是

故說一切法無常. 大慧. 何故一切法常. 謂相

起無生性. 無常常故. 說一切法常一切

法下. 明不生句有2一意. 一離所作因緣故

不生. 二離自共性相故不生也. 不可持來下.

以事言之非無去來. 但以四句心自共相不

可得故. 不見有去來之跡. 淨名經云. 來者無

所從來. 去者亦無所至. 此以理言之也. 諸法

中              欄

不滅者. 謂一切法本無性相. 豈有滅乎. 常無

常句約情理言. 若以情見相相遷流. 故云相

起無常. 以理言之法法卽性. 故云相起無生.

此無常卽常也

爾時世尊欲重宣此義而說偈言

記論有四種      一向反詰問

分別及止論      以制諸外道

有及非有生      僧□毘舍師

一切悉無記      彼如是顯示

正覺所分別      自性不可得

以離於言說      故說離自性

此四種論. 言一向曰直答. 謂隨問而答也.

反詰問亦曰反質. 謂反質所問也. 分別. 謂詳

3辯而答也. 止論謂置而不答也. 制諸外道多

用止論有及非有生者. 謂數論計有勝論計

無. 僧□者數論也. 毘舍者勝論也. 如是等法

皆無記論所攝. 彼外道計不出有無. 故云彼

如是顯示. 以正智觀之. 心其性相皆不可得.

肉言說乎

爾時大慧菩薩摩訶薩. 復白佛言. 世尊. 惟願

爲說諸須陀洹須陀洹趣差別通相. 若菩薩

摩訶薩善解須陀洹趣差別通相及斯陀含阿

那含阿羅漢方便相. 分別知已如是如是爲

衆生說法. 謂二無我相. 及二障淨度諸地相.

究竟通達得諸如來不思議究竟境界. 如衆

色摩尼善能饒益一切衆生. 以一切法境界

無盡身財. 攝養一切大慧是大乘人. 請說

小乘者何. 蓋菩薩有自行化他不同. 自行則

*唯趣極果. 化他則法須遍至故. 爲衆請說

下              欄

四果之法. 須陀洹此4云預流. 初果也. 又言

須陀洹趣者. 趣卽趣向. 謂初果向也. 差別通

相者. 通卽同也. 謂分別同相別相也. 及二果

三果四果. 修行方便之相皆得善解. 分別知

已如是如是者. 謂如是分別如是而知. 爲諸

衆生. 說此四法. 令其證得二無我相淨除惑

智二障. 於諸地相漸次通達. 獲於如來智慧

境界. 以法身法財. 利物無盡. 如摩尼珠以寶

濟人之無□也

佛告大慧. 諦聽諦聽善思念之. 今爲汝說. 大

慧白佛言. 善哉世尊. 唯然聽受. 佛告大慧.

有三種須陀洹須陀洹果差別. 云何爲三. 謂

下中上. 下者. 極七有生. 中者三五有生. 而般

涅槃. 上者卽彼生. 而般涅槃答初果中. 言

有上中下三種差別者. 根性利鈍不同耳. 極

七有生者. 謂極鈍下根. 斷見惑證初果. 後進

斷思惑欲界中九品思惑. 具經七反生死. 方

斷此惑取證三果. 七反者. 謂人中七生天中

七生中陰中十四. 生合二十八. 生今言七反

者. 從略也. 三五有生者. 謂中根之人證初果.

後三生或五生. 斷此惑盡取證三果. 卽彼生

而般涅槃者. 謂上根之人得初果已. 卽於當

生超至四果. 而入眞空涅槃也

此三種有三結下中上. 云何三結. 謂身見疑

戒取. 是三結差別. 上上昇進得阿羅漢三

結正當初果所斷見惑. 與八十八使. 廣略之

異耳. 言亦有下中上者. 以堂惑從人根性.

而分爲三也. 上上昇進等者. 於此斷惑證果.

合有三斷四超. 言上上者. 約大超根性而說

經數: 一七八九

經名: 楞伽阿跋多羅寶經註解卷第二下

頁數: 三七九

上              欄

也

大慧. 身見有二種. 謂俱生及妄想. 如緣起妄

想自性妄想. 譬如依緣起自性種種妄想自

性計著生. 以彼非有非無非有無無實妄想相

故. 愚夫妄想種種妄想. 自性相計著. 如1熟

時焰鹿渴水想. 是須陀洹妄想身見. 彼以人

無我攝受無性. 斷除久遠無知計著身見

者. 彼於五陰身作主宰見. 此分二種. 俱生者.

謂見與身俱生. 如前身見. 妄想復依見而起.

如後邊見. 故曰如緣起等. 謂依緣起故. 起妄

想自性. 以彼非有下. 正釋上妄想身見. 以本

非四見而有四見. 則是無實妄想相. 如彼緣

起. 而愚夫以妄想故. 起種種妄想自性計著.

故譬之. 如*熟時焰非水謂水. 卽其相也. 彼

以人無我攝受無性者. 卽初果向人. 以人無

我觀. 了本無性故其惑卽斷. 言無知者. 謂染

汚無知也

大慧. 俱生者. 須陀洹身見自他身等四陰. 無

色相故. 色生造及所造故. 展轉相因相故. 大

種及色不集故. 須陀洹觀有無品不現身見

則斷. 如是身見斷貪則不生. 是名身見相

俱生身見者. 初果人觀察自他之身受想行

識四陰無色相故. 色由四大種生. 造及所造

卽能造所造. 謂四大造色陰. 展轉者. 卽四大

互相因也. 不集者. 謂大種與色性無和合. 如

是觀之五陰有無皆不可得. 孰爲身見. 故曰

有無品不現. 身見旣斷貪亦不生也

大慧. 疑相者. 謂得法善見相故. 及先二種身

見妄想斷故. 疑法不生. 不於餘處起大師見

中              欄

爲淨不淨. 是名疑相須陀洹斷. 此疑相中.

謂初果人. 於四諦法諦了無惑卽善見相. 及

前二種身見分別斷故. 於諸法中更不生疑.

自然明了邪正. 不復餘外道處起大師想. 爲

淨不淨者. 不於佛處疑善不善. 是爲疑相

不生也

大慧. 戒取者. 云何須陀洹不取戒. 謂善見受

生處苦相故. 是故不取. 大慧取者. 謂愚夫決

定受習苦行. 爲衆具樂故心受生. 彼則不取.

除□向自覺勝離妄想無漏法相行方便受持

戒支. 是名須陀洹取戒相斷  戒取者. 非戒

爲戒也. 外道邪習非因計因. 如持□狗等戒

是也. 初果人不取彼戒. 謂善見彼受報苦相

徒勞苦行故不取也. 愚夫取者. 以五欲等

衆具爲樂故心受生. 然非三昧之樂. 雖心樂

果其實何有. 彼初果人不取是爲戒. 非無自

己所持之戒. 故曰除□向自覺勝等. 卽彼所

修戒行□因向果. 戒支者. 支謂支分. 如七覺

支及五支戒等是. 雖不取乎彼. 而取乎此. 然

非大乘無取之戒. 是亦取也

須陀洹斷三結貪癡不生. 若須陀洹作是念.

此諸結我不成就者. 應有二過. 墮身見及諸

結不斷. 大慧白佛言. 世尊. 世尊說衆多貪欲.

彼何者貪斷. 佛告大慧. 愛樂女人纏綿貪著.

種種方便身口惡業. 受現在樂種未來苦. 彼

則不生. 所以者何. 得三昧正受樂故. 是故彼

斷非趣涅槃貪斷言三結者. 見惑也. 因斷

此見離貪瞋癡. 此三者. 卽見惑中之思惑也.

言二過者. 身見本也. 諸結末也. 本旣不除末

下              欄

何由滅. 貪有多種. 特言愛樂女人. 擧其重者

言之. 初果人得三昧勝樂能斷2比欲. 雖離於

有猶著於空. 故云非趣涅槃貪斷也

大慧. 云何斯陀舍相. 謂頓照色相妄想生相

見相不生. 善見禪趣相故. 頓來此世盡苦際

得涅槃. 是故名斯陀舍  此明二果相. 謂照

了五陰色相妄想. 不同初果修四行觀故得

頓名. 生相卽諸結. 見相卽妄想. 此二不生. 惟

無漏智加修禪定. 則善見禪趣之相. 進斷欲

界思惑. 至盡六品. 惟餘一生故. 曰頓來此世.

盡苦際者. 離人中生死. 得涅槃者. 證二果

也

大慧. 云何阿那舍. 謂過去未來現在色相性

非性. 生見過患使妄想不生故. 及結斷故名

阿那3舍  此三果人. 通觀三世色相皆空. 非

性卽空也. 離有無分別過患. 故云妄想不生.

結斷者. 斷欲界後三品思惑也

大慧. 阿羅漢者. 謂諸禪三昧解脫力明. 煩惱

苦妄想非性故. 名阿羅漢諸禪三昧. 卽羅

漢所修智定. 解脫力明. 卽所證之法. 力卽神

通明乃三明也. 以是照了煩惱諸苦分別皆

空. 謂色無色界思惑淨盡. 證無學果也

大慧白佛言. 世尊. 世尊說三種阿羅漢. 此說

何等阿羅漢. 世尊爲4說寂靜一乘道. 爲菩薩

摩訶薩方便示現阿羅漢. 爲佛化化. 佛告大

慧. 得寂靜一乘道聲聞非餘. 餘者. 行菩薩行

及佛化化. 巧方便本願故. 於大衆中示現受

生. 爲莊嚴佛眷屬故. 大慧. 於妄想處. 種種說

法. 謂得果得禪. 禪者入禪悉遠離故. 示現得

經數: 一七八九

經名: 楞伽阿跋多羅寶經註解卷第二下

頁數: 三八○

上              欄

自心現量得果相. 說名得果. 復次大慧. 欲超

禪無量無色界者. 當離自心現量相. 大慧. 受

想正受. 超自心現量者. 不然. 何以故. 有心量

故  此[&FFFF]#羅漢名相通別. 通則通名羅漢. 別

則三種不同. 三種中一實二權. 得寂靜一乘

道者. 一實也. 菩薩方便示現及佛化化者. 二

權也佛答謂所說羅漢是實非權. 一乘者. 乃

三乘之一. 非佛乘之一也. 巧方便本願者. 卽

餘二種. 爲已曾發善巧方便誓願. 示現羅漢

莊嚴佛會. 而爲眷屬也. 於妄想衆生之處. 爲

其說法同其修證. 故曰得果得禪. 雖入於禪

而不住禪. 亦隨心量示現得果. 而不住於果.

二種權行旣不同於實行. 又不住果住禪. 是

爲超禪. 故示超禪之相. 令其捨世間禪得出

世間禪. 世間禪. 謂四禪四無量四無色定

也. 當離自心者. 心量旣極卽是如來禪. 然

則滅受想定. 豈非超心量乎. 故復[&FFFF]#云不

然. 以其取滅受想亦是心量故. 須一切捨離

皆不可得. 圓覺經所謂. 照與照者同時寂滅

斯得之矣

爾時世尊欲重宣此義. 而說偈言

諸禪四無量      無色三摩提

一切受想滅      心量彼無有

須陀槃那果      往來及不還

及與阿羅漢      斯等心惑亂

禪者禪及緣      斷知見眞諦

此則妄想量      若覺得解脫

偈中初四句. 頌上超禪相. 中四句頌上四

果. 惑亂者. 以大斥小. 謂小乘取涅槃相. 亦是

中              欄

心惑亂也. 後四句禪者禪等. 卽上能入所入.

及禪所緣境. 與夫斷集知苦見眞諦理. 皆寂

滅性中妄想心量. 若能覺了則究竟解脫無

得而得也

復次大慧. 有二種覺. 謂觀察覺. 及妄想相攝

受計著建立覺. 大慧觀察覺者. 謂若覺性自

性相. 選擇離四句不可得. 是名觀察覺 上

云若覺得解脫故. 又告之以覺知之道. 二種

覺義. 一往言之. 雖若眞妄之異. 然據結文. 云

菩薩成就. 則皆大士所觀而眞俗不同. 觀察

覺卽眞諦之覺也. 建立覺卽俗諦之覺也. 良

以菩薩觀眞不捨俗. 照俗不違眞. 若覺性自

性等者. 卽觀一切法之自性. 此性本來離相.

不可以一異等四句分別[&FFFF]#擇. 故云不可得

也

大慧. 彼四句者. 謂離一異俱不俱有無非有

非無常無常. 是名四句. 大慧. 此四句離. 是名

一切法. 大慧. 此四句. 觀察一切法. 應當修學

分別四句之相如前. 言四句離者. 是不著

於妄計也. 若墮四句計中非所以覺性自性.

今皆心之□得. 則離彼四句. 復乎本性. 是名

一切法. 以此四句觀一切法. 無情不離無性

不顯. 故結勸云應當修學

大慧. 云何妄想相攝受計著建立覺. 謂妄想

相攝受. 計著堅濕煖動不實妄想相. 四大種

宗因相譬喩. 計著不實建立而建立. 是名妄

想相攝受計著建立覺. 是名二種覺相. 若菩

薩摩訶薩成就此二覺相. 人法無我相. 究竟

善知方便. 無所有覺. 觀察行地得初地. 入百

下              欄

三昧得差別三昧. 見百佛及百菩薩. 知前後

際各百劫事. 光照百刹土. 知上上地相. 大願

殊勝神力自在法雲灌頂. 當得如來自覺地

善繫心十無盡句成熟衆生. 種種變化光明

莊嚴得自覺聖樂三昧正受  二建立覺者.

*入楞伽云. 謂於堅濕煖動諸大種性. 取相執

著虛妄分別. 以宗因喩而妄建立. 是名取相

分別執著建立智. 宗因喩者. 卽五分論法雖

是不實建立. 以世諦故而建立之. 則眞俗兩

行不相妨□. 若菩薩下. 總結二覺成相. 初覺

成故. 於人法知無我相. 次覺成故. 了無我相

不離人法. 故曰究竟善知方便. 無所有覺者.

還以二種覺. 觀歷於行地. 而後得入初地也.

入三昧見佛等. 皆以百言之者. 以菩薩初破

無明. 能分身百界所入法門數皆如之. 故攝

論云. 菩薩入初地時. 證十百明門. 一於一刹

那頃. 證百三摩地. 二以淨天眼見百佛國. 三

以神通力. 能動百佛世界. 四能往百佛世界.

敎化衆生. 五能以一身化百類身形令有情

見. 六能成就百類所化有情. 七若爲利益. 能

留身住世百劫. 八能知前後際百劫事. 九能

以智慧. 入百法明門. 洞達曉了. 十能以身觀

百類眷屬. 餘地倍倍增勝. 十無盡句者. 如華

嚴十地品住初歡喜地有十不可盡句. 云云.

亦如普賢十行願. 皆言無盡. 以此善繫其心.

成熟衆生. 至於自覺聖樂三昧. 則菩薩之能

事畢矣

復次大慧. 菩薩摩訶薩當善四大造色. 云何

菩薩善四大造色. 大慧. 菩薩摩訶薩作是覺.